| Salgueiro chorón |
| --- |
| Salgueiro chorón nun xardín |
| Estado de conservación |
| *Non avaliado* |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Malpighiales |
| Familia: | Salicaceae |
| Xénero: | *Salix* |
| Especie: | ***S. babylonica*** |

 |
| Nome binomial |
| '**Salix babylonica'**Carl von Linné |

O **salgueiro chorón**, ou simplemente **chorón** (***Salix babylonica***), é unha árbore caducifolia do xénero *Salix*, pertencente á familia das salicáceas, moi apreciada como especie ornamental.

Nome científico
---------------

Carl von Linné deulle en 1753 o nome de *Salix babylonica* por un salmo da Biblia, no que se fala de que durante o exilio dos xudeus en Babilonia, penduraban as súas pregarias dos salgueiros. O nome galego da especie, *chorón*, vén dado pola conformación das súas pólas pendurantes.

Descrición
----------

É unha árbore de talle medio que alcanza de 10 a 15 metros de altura, aínda que excepcionalmente pode superar os 20. As pólas son moi flexíbeis, e as súas extremidades diríxense con forza cara ao chan, como caendo, de aí o seu aspecto "tristeiro", que lles gañou a designación de *choróns*, que tamén aparece noutras linguas: francés *pleureur*, inglés *weeping willow*, español *llorón* etc.

As follas son alternas, simples, lanceoladas, con dentado fino, estreitas e longas, acadando de 10 a 15 cm de comprimento, e sostidas por un curto pecíolo.

As flores, como noutros salgueiros, están agrupadas en amentos de arredor de 2 cm de longo, recibindo o nome popular de gatiños.

É unha planta dioica, na que as flores masculinas e femininas corresponden a árbores diferentes. En Europa non se coñecen máis que exemplares femias.

Distribución
------------

Esta especie é orixinaria de China. Tróuxose para Europa a finais do século XVII, desde o Xapón.

Popularizado por cultivo, a especie foi naturalizada en todos os continentes, especialmente en Europa, Estados Unidos, África e Australia. Pode reproducirse a partir de simples escallos.

Como todos os salgueiros, o chorón prefire solos húmidos e lixeiros.

En Galicia abunda en parques e xardíns preto dos regos.

Utilización
-----------

É unha árbore ornamental moi decorativa. Tivo grande éxito na Europa do período prerromántico e romántico.
Plántase como árbore de ribeira, xa que as súas raíces poden acadar grandes distancias para atopar auga. 
En Galiza é unha das especies ornamentais máis comúns; moi plantada en parques urbanos á beira dos regos e ríos.

Etnografía
----------

*Desta fontiña à beira froleada*

*sentado à sombra dun choron estou,*

*doído o peito, a alma esconsolada,*

*triste morrendo pouco a pouco vou.*

Variedades
----------

Hai diferentes especies de choróns:

* *S. babylonica* (con variedades de xardín, en especial a variedade "Crispa" , de follas espirais e porte estreito e lanzal; a variedade "Tortuosa k,;jb k jbkj;jk", ten follas e pólas tortas),
* *S. alba* "pendula" : diferénciase da *S. babylonica* pola cor das ramas, que neste salgueiro é branca, mentres na *S. babylonica* é amarela.

Notas
-----

1. ↑  Cantiga recolleita por Marcial Valladares Núñez (1884): *Diccionario gallego-castellano*, Santiago, Imp. Seminario Conciliar

Véxase tamén
------------

### Outros artigos

|  |  |
| --- | --- |
|  | Wikimedia Commons ten máis contidos multimedia na categoría:  ***Salgueiro chorón*** |

* Salgueiro

|  |  |
| --- | --- |
| Control de autoridades | 
* Wd: Q156307
* EBID: ID
* GEC: 0175562
* MAG: 2780488777

 |

|  |  |
| --- | --- |
| Identificadores taxonómicos | 
* APDB: 153348
* APNI: 59743
* BioLib: 38924
* Dyntaxa: 265507
* EPPO: SAXBA
* EUNIS: 182624
* FloraBase: 20063
* FNA: 200005760
* FoC: 200005760
* GBIF: 5372639
* iNaturalist: 58316
* IPNI: 777133-1
* IRMNG: 11166420
* ITIS: 22503
* IUCN: 61960227
* NBN: NBNSYS0000004910
* NCBI: 75706
* PlantList: kew-5004552
* POWO: ID
* Soortenregister: 179687
* TAXREF: 119954
* Tropicos: 28300082
* PLANTS: SABA
* VASCAN: 9075
* VicFlora: ID

 |

|  |  |
| --- | --- |
| Identificadores | 
* UMLS: C1031391
* UNII: 629X19YOW6

 |